“ทองคำ” เปิดเช้านี้ทรงตัว รูปพรรณขาย 30,200 บาท
ราคาทองคำในประเทศเช้าวันนี้ เปิดตลาดไม่เปลี่ยนแปลง ทำให้ราคาทองรูปพรรณขายออก 30,200 บาท
ราคาทองคำในประเทศเช้าวันนี้ เปิดตลาดไม่เปลี่ยนแปลง ทำให้ราคาทองรูปพรรณขายออก 30,200 บาท
18 ก.ค. 2565

ผู้สื่อข่าวรายงานว่า ราคาทองคำในประเทศวันนี้ (18 ก.ค. 65) เปิดตลาดการซื้อขายเช้าวันนี้ไม่เปลี่ยนแปลง จากราคาปิดตลาดเมื่อวันเสาร์ที่ผ่านมา (16 ก.ค. 65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:25 น.ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 29,600 บาท ขายออกบาททองคำละ 29,700 บาท
ส่วนทองรูปพรรณ 96.5% รับซื้อเข้าบาททองคำละ 29,061.72 บาท ขายออกบาททองคำละ 30,200 บาท ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,714.50 ดอลลาร์/ออนซ์
นายจิตติ ตั้งสิทธิ์ภักดี นายกสมาคมค้าทองคำ คาดการณ์ว่า ราคาทองคำในสัปดาห์อาจขยับราคาลง หลังธนาคารกลางสหรัฐ หรือ เฟด เตรียมปรับขึ้นอัตราดอกเบี้ยอีกรอบ โดยราคาอาจขยับในกรอบ 1,685-1,705 เหรียญสหรัฐต่อออนซ์ แต่อาจมีความผันผวน ดังนั้นนักลงทุนควรรอจังหวะการเข้าซื้อที่เหมาะสมเพื่อทำกำไร
แม้ราคาทองคำจะปรับตัวลดลงในตลาดโลก แต่ราคาในประเทศแ ยังคงทรงตัวจากปัจจัยการอ่อนค่าลงของเงินบาทต่อเงินดอลลาร์สหรัฐ ซึ่งในเร็วๆ นี้การอ่อนค่าอาจแต่ระดับ 37 ถึง 38 บาทต่อดอลลาร์สหรัฐ ซึ่งถือเป็นปัจจัยหลักที่มีผลต่อราคาทองคำในประเทศ